Amb la qualitat de base, “no hi ha res impossible” | El blog d'en Josep M. Corominas - Alcalde d'Olot\nAmb l’esforç de tots, amb el compromís de tothom Camins plens de dificultats però sense aturador\nAmb la qualitat de base, “no hi ha res impossible”\nBy jmcorominas On 12 novembre 2013 · 1 Comment\nSemblava que no seríem capaços de repetir-ho i no hem necessitat gaires dies per tornar a gaudir d’un Olot ple de gom a gom. El fred i la pluja, que no arriben, hi col·laboren, però Orígens, la fira dels productes agroalimentaris de qualitat i proximitat es consolida i ha aconseguit convocar moltíssims visitants tot i la competència de fires tan potents com la de la Mediterrània a Manresa. A més de visitants, també s’ha aconseguit, segons em van expressar molts expositors, un gran objectiu: posar en contacte petits productors amb consumidors tant familiars com professionals. Això és el model de fira que volem per Olot.\nLluèrnia atrau garrotxins i olotins a passejar pel centre de la nostra ciutat tot oferint la possibilitat de veure-la des d’un altra perspectiva, a la llum de les espelmes. Magnífic ambient, amb moltes famílies i nens passejant pel centre d’Olot, una imatge que va essent habitual més enllà de les Festes del Tura. Llum d’espelmes en muntatges molt originals i projeccions en espais emblemàtics que marquen el camí a seguir i a potenciar.\nL’elecció de l’Hereu i la Pubilla d’Olot i de la Garrotxa va tornar a convocar prop de 800 persones al restaurant La Deu. El pubillatge és viu a casa nostra i aplega un públic jove i sorollós que dóna caràcter a l’acte. Només calia escoltar el discurs de comiat dels que ens han representat durant el darrer any per valorar l’estima per la nostra ciutat, la nostra comarca, l’orgull de poder-les representar i el sentiment, profund i arrelat, en defensa de la nostra identitat nacional com a país. Sensacional!\nPer cert, la pubilla d’Olot agafava l’avió, poques hores després de ser escollida, per anar a Taipei, a la illa de Taiwan, a lluitar pel setè mundial de patinatge artístic juntament amb les seves companyes del Grup de Xou Gran del CPA Olot amb el ball “No hi ha res impossible”. Estic convençut que l’aconseguirem divendres i que el celebrarem amb tota la ciutat diumenge a la tarda. No s’equivoquen els membres de les Comissions de Festes de pobles i barris en elegir els seus hereus i pubilles. És habitual trobar-los en reconeixements pels seus mèrits en estudis, emprenedoria o esports. Sobresurten en diferents camps, tenen compromís amb el seu futur i ho demostren.\nDeixeu-me acabar tornant a Orígens. Volíem una fira que ens situés a nivell nacional i anem pel bon camí. El producte de proximitat i el de qualitat són uns referents que ens agradaria associar a la nostra ciutat i a la nostra comarca. Igual que la gastronomia. O el respecte i suport als petits productors locals, que s’atreveixen –i triomfen- com a distribuïdors. A la fira s’ha vist i degustat molta qualitat i molts emprenedors, especialment joves, de tots els racons de Catalunya. El conseller Santi Vila, que va visitar-la, ens recomana seguir apostant per un model de fira que defineix molt bé el model de ciutat i de comarca que volem consolidar.\nHi estic plenament d’acord! Amb la qualitat de base tot és possible. O millor encara, «no hi ha res impossible».\nOne Response to Amb la qualitat de base, “no hi ha res impossible”\n12 novembre 2013 a les 22:17\nGracies Mia:Per haber parlat del Lluernia,crec molt sincerament que se ho mereixen ,per el que he vist ha estat molt maco igualment,Origéns.\nTot el que es fa per le ciutat de Olot es poc per ser coneguda i portar molte gent a le ciutat,Felicitacións .\nLlastima que jo ho tingui que veure a través dels Waps i Facebook per no poder estar cuand jo vuldria a le meva ciutat pero ho segueixó tot el que puc i me encanta,jo denore tambe dintre el meu cor una empenta per el petinatge per que guanyi,es maravellos (jo el vaig practicar ,cuand era jove ).Endevat i forçe,gracies.\nRespon a Mª Dolors planas Antiga Cancel·la les respostes\nTristesa i indignació. Tot el suport als familiars de la víctima i la més contundent condemna per aquest cas de vio… https://t.co/8QthXe75Ut 03:19:32 PM abril 20, 2019 from Twitter for Android ReplyRetweetFavorite\nRT @Olotuit: Arran de la mort per violència masclista d'una veïna de la ciutat,l'Ajuntament d'Olot vol expressar el seu suport als familiar… 12:30:48 PM abril 20, 2019 from Twitter for iPhone ReplyRetweetFavorite\nRT @CNOlot: Finalitza una edició més de la Mitja Marató de la #Garrotxa amb un fantàstic ambient. El @CNOlot vol agraïr a tots els partici… 03:35:22 PM abril 14, 2019 from Twitter for iPhone ReplyRetweetFavorite\nRT @EstanisVayreda: Interessant anàlisi sobre el futur del comerç. Moltes reptes i moltes oportunitats. I la clau passarà per la integració… 03:34:50 PM abril 14, 2019 from Twitter for iPhone ReplyRetweetFavorite\nRT @PenyaAoapix: Estem preparant la celebració dels 30 anys. Ho volem compartir amb vosaltres. Totes les colles de paelles, mainada, famíli… 03:34:40 PM abril 14, 2019 from Twitter for iPhone ReplyRetweetFavorite


Criatures - OA2 Produccions\nCriatures som un grup musical que vol acompanyar el públic a viatjar pel món de la senzillesa, la naturalitat i la delicadesa. El so transformat de la gralla i de l’acordió, acompanyats del contrabaix i les percussions, transporta l’espectador a un món imaginari on tot gira al voltant de la música d’arrel. La música que ve de la terra és reinterpretada amb la calidesa, la humilitat i la bellesa amb què ens ha arribat, perquè cada acord que proposem és també fruit d’una doble amistat: la que hi ha entre nosaltres i la que tots mantenim amb les sonoritats mediterrànies característiques de la nostra terra.\nL’eix central de Criatures és la cambra d’arrel: portar la gralla i l’acordió diatònic a un estadi més proper (salvant les distàncies) a la música de cambra però sense perdre l’essència i la sonoritat de la música d’arrel. La recerca de noves textures i noves sonoritats és la saba que ens fa mantenir en floració; la idea de portar dos instruments tan arrelats a la cultura popular del nostre país a un escenari poc explorat ens obre un món ple de possibilitats.


Workshops Twitter per a l’atenció al client » AMIC – Agrupació Moble Innovador de Catalunya\nWorkshops Twitter per a l’atenció al client\nLa web 2.0 facilita la connexió directa de botigues i consumidors amb les marques. Això mai havia estat tan fàcil, però sabem utilitzar les eines per fer d’això un avantatge per a l’empresa?\nAMIC ha organitzat pels dies 13 i 20 de març de 2013, 2 workshops amb títol «Twitter com eina d’atenció al client» amb l’objectiu de dotar a les empreses del sector de la suficient capacitació per a utilitzar Twitter com a eina per a l’atenció al client.\nEls assistents, ja siguin fabricants o distribuïdors, aprendran la dinàmica de Twitter, reconeixeran la importància d’aquesta xarxa de microblogging en l’atenció al client, i adquiriran idees i dinàmiques per a integrar en la pràctica l’ús d’aquesta xarxa socials en l’estratègia de l’empresa.\nEs tracta de 2 workshops teòric-pràctics presencials distribuïts en 2 sessions de 5 hores cadascuna. Al finalitzar el programa els assistents podran implantar amb èxit aquesta eina 2.0 per a donar resposta a les consultes de clients (botigues) i consumidors finals a través d’aquest canal.\nLloc de celebració: BARCELONA (New Horizon Barcelona, c/ Lucà, 1) Mapa\nDates: 13 i 20 de març de 2013\nHorari: de 9:00 a 14:00, amb pausa inclosa\nInscripció: Omplint aquest formulari\nResponsable de Màrqueting i Investigació de Mercats\nSessió 1: Començant en Twitter: per què utilitzar-lo com a eina de màrketing? (13/03/2013)\nPer què utilitzar Twitter com a ferramenta de màrqueting?\nCrear un compte de Twitter\nPersonalitzar el compte de Twitter\nL’atenció al client a través de Twitter\nAvantatges de Twitter per a l’atenció al client (3)\nSessió 2: Dominant l’operativa de Twitter: integrant-lo en l’estratègia de l’empresa per atendre millor els clients (20/03/2013)\nFer que els meus clients em segueixen a Twitter\nCom tractar al client en Twitter? (3)\nCom reaccionar a les crítiques\nPlataformes per a la gestió de comptes


Llenguatge de signes, bimodal i dactilològic\nQuin llenguatge és el més adequat per a un nin amb sordesa?\nLa sordesa es pot classificar segons el lloc on està la lesió que provoca la pèrdua auditiva, segons la severitat de la pèrdua i segons l’aparició Getty\nLa sordesa infantil té un ventall molt ampli: des del tipus de sordesa, el moment del diagnòstic, si porta o no audiòfons o implants coclears i quin va ser el moment de la seva implantació. Cada una d’aquestes incògnites suposarà una evolució diferent en el llenguatge, ja sigui oral o de signat.\nEs poden classificar segons el lloc on està la lesió que provoca la pèrdua auditiva, segons la severitat de la pèrdua i segons l’aparició.\nDepenent del lloc, podem parlar d’hipoacúsia (sordesa) de conducció o de transmissió, si la lesió es troba en la transmissió del so en l’oïda externa o mitjana; o hipoacúsia neurosensorial, si la lesió es troba en l’oïda interna.\nSegons la severitat, podem parlar d’una pèrdua lleu, moderada, severa o profunda, depenent del nombre de decibels (mesura utilitzada per detectar el volum del so) que no se senten.\nSegons l’aparició, podem descriure una hipoacúsia congènita, des del naixement, o una hipoacúsia adquirida, per algun traumatisme o malaltia.\nUn nin o nina que presenti una hipoacúsia neurosensorial profunda requerirà més ajudes per a l’adquisició del llenguatge que un nin o nina que presenti una hipoacúsia de transmissió lleu. Però és així sempre?\nUna de les proves inicials que es realitzen en el naixement és una valoració de l’audició. Segons el resultat, recomanen als pares tornar a fer una prova una mica més endavant, no tornar a fer-la fins als 6 anys o directament expressen el diagnòstic de pèrdua auditiva congènita. Encara que les proves del naixement hagin sortit correctes, és molt rellevant que els pares, a través del joc, facin proves de percepció del so. Des dels 0 a 5-6 mesos, a través de sorolls forts i fluixos de juguetes, instruments, objectes de la vida quotidiana... A partir dels 6 mesos ja es poden fer proves més específiques amb la veu humana, com per exemple observar si canvia l’expressió del nadó quan l’adult canvia la prosòdia (entonació) del seu discurs segons les emocions o fins i tot canviant-la a propòsit. També es poden començar a fer cançons que puguin diferenciar el so de les diferents lletres i veure si existeix alguna intenció d’imitació.\nEl mínim dubte que els pares observin cal mencionar-lo al pediatre i fer la derivació pertinent al servei d’otorrinolaringologia a fi que faci una valoració més àmplia del seu nivell auditiu.\nL’ús d’audiòfons o d’implants coclears depèn del tipus de sordesa que ja hem esmentat anteriorment. Si hi ha presència d’una hipoacúsia de transmissió moderada o superior, cal la incorporació d’audiòfons en una orella o en totes dues segons com sigui la lesió. Si hi ha presència d’una hipoacúsia neurosensorial moderada o superior, cal incorporar implants coclears (cal una intervenció quirúrgica per posar-los).\nAquestes ajudes per a l’audició requereixen molt de seguiment per part d’un audiòleg a fi d’aconseguir un nivell auditiu tan semblant com sigui possible a una oïda sense lesió. Després, és necessari un procés d’adaptació per part de la persona que les porta.\nIgual que passa amb el moment del diagnòstic passa amb la incorporació dels audiòfons o implants. Com més aviat es pugui tenir una audició tan propera a la “normalitat” com sigui possible, major serà l’evolució del llenguatge.\nPosem per cas un nadó a qui han detectat una sordesa des del naixement i ja amb 9 mesos li han incorporat uns audiòfons. Aquest nadó tan sols haurà estat 9 mesos sense sentir el llenguatge del seu entorn, és a dir, que la seva evolució lingüística serà bastant notable, sempre que existeixi una ajuda del servei de logopèdia que treballi amb la discriminació auditiva de sorolls i sons, i estimuli al màxim aquest temps sense audició.\nAra posem el cas extrem. Una nina a qui no li varen trobar dificultats auditives en néixer. La família no va donar importància als indicis que es donaven en el dia a dia. El seu pediatre va considerar que era massa aviat per saber-ho. Ja va ser amb 2 anys quan els pares començaren a estar preocupats perquè la seva filla no parlava. El pediatre va derivar el cas a una logopeda, que li va fer una valoració i la va derivar al servei d’otorrinolaringologia. Després de la valoració completa, li varen diagnosticar sordesa de transmissió moderada congènita ja quasi amb 3 anys. Després de mig any, varen aconseguir adaptar-li correctament els audiòfons i la nina va començar a rebre sorolls i sons que no havia sentit mai. Tot aquest temps sense audició va superar el moment de flexibilitat neuronal entre els 0 i els 3 anys, en què es creen les bases del llenguatge. Després d’una intervenció logopèdica, aquesta nina requereix de l’ús de la llengua de signes per ajudar-la en la comprensió del llenguatge. Ella expressa algunes paraules, però amb dificultats d’articulació, que comença amb signes o amb l’alfabet dactilològic. El problema és que la seva socialització se n’ha vist afectada, ja que una gran majoria de la població no coneix aquests llenguatges. Per evitar-li aquesta angoixa, se li està introduint un sistema de pictogrames (imatges) perquè es pugui comunicar amb més gent. Aconseguirà amb grans esforços desenvolupar un llenguatge oral funcional per al dia a dia? Potser sí, però després de molts d’esforços, moltes teràpies i una gran limitació social.\nEstà clar que són dos casos dins tota la societat. Que hi ha nins que també tenen altres alteracions associades, com discapacitat intel·lectual i/o motriu, entre d’altres, i el desenvolupament del llenguatge serà totalment diferent.\nCada persona evoluciona de diverses maneres, independentment del seu nivell de sordesa i del moment de diagnòstic. Però cal destacar la importància d’una detecció primerenca i un suport familiar per part de tots els professionals que requereixi.\nsordesa família escola


Dia Internacional dels Pobles Indígenes | Confederación de Fondos de Cooperación y Solidaridad\nEl passat 9 d´agost es va celebrar el Dia Internacional dels Pobles Indígenes. Aquestes comunitats estan formades a tot el món per 370 milions de persones que segueixen sent un dels grups de població més marginats. El Fons Català de Cooperació al Desenvolupament desenvolupa projectes de suport a la població indígena. Els més destacats són al continent americà.\nLa població indígena americana es distribueix al llarg de la major part del continent, sobretot en àrees rurals i força remotes, oferint una riquesa cultural envejable. Tot i així, la seva sistemàtica persecució, invisibilització o menysteniment ha causat pèrdues dramàtiques en aquesta població autòctona i la desaparició de tradicions, llengües o vestigis que és necessari preservar per a les futures generacions. L’enfocament de treball del Fons Català manté generalment una doble via: garantir per a aquesta població unes condicions de vida dignes per poder gaudir dels serveis bàsics essencials (habitatge, aigua potable i sanejament…) i alhora reivindicar la seva forma de vida com un àmbit únic i insubstituïble que cal preservar, respectant sempre els seus costums i tradicions històriques.\nÉs de destacar el treball continuat a la costa Carib de Nicaragua, on s’ha treballat amb població miskita i rama en àmbits com l’alfabetització i la llengua, la construcció d’habitatges en un marc de reconstrucció post-emergència o la posada en marxa de sistemes d’aigua potable adaptats a les condicions de les seves pròpies comunitats. Aquesta tasca s’ha replicat en d’altres països (Guatemala, Bolívia, Equador, Mèxic…) amb el recolzament de diverses ONG catalanes que treballen també amb l’enfocament de la preservació dels drets dels pobles indígenes.\nAlguns dels projectes més destacats de cooperació catalana amb la comunitat índígena.\nOrganització de l’acadèmia de llengua indígena miskitu per revitalitzar-la i normalitzar-la al municipi de Puerto Cabezas-Bilwi. Pr 2770.\nEl projecte preveu crear la primera Acadèmia formal de llengua indígena miskitu, per normalitzar la seva escriptura i llengua oral, i alhora fomentar-ne el seu ús. La població miskita viu a la costa Carib de Nicaragua i Hondures, i malgrat que l’Acadèmia té previst implementar-se al municipi de Puerto Cabezas, té vocació de constituir-se com el referent per a tota la població indígena pertanyent a aquesta ètnia i que alhora és la població parlant d’aquesta llengua que cal preservar.\nEs tracta, doncs, d’un projecte de suport a la població miskita des de l’àmbit cultural i antropològic, on ells mateixos són els protagonistes i impulsors de la idea, i alhora la desenvolupen de manera autònoma amb el suport de l’alcaldia i de la cooperació vinculada a l’agermanament amb l’Ajuntament de Vilafranca del Penedès.\nProveïment d´aigua segura, sanejament i higiene a la comunitat de Wawa Bar de Puerto Cabezas-Bilwi. Pr 2773\nLa comunitat de Wawa Bar del municipi de Puerto Cabezas (Nicaragua), a la qual només es pot accedir per via aquàtica, està formada per població indígena miskita. El projecte preveu instal·lar sistemes d’aigua potable per a totes les cases de la comunitat (287) a partir de la recollida d’aigua de pluja en dipòsits per a cada habitatge, i també una latrina individual. Ja s’ha cobert quasi el 80% en aigua potable i prop del 50% en sanejament.\nAquest projecte compta amb la participació de l’Ajuntament de Sant Pere de Ribes, l’Ajuntament de Sant Gregori, l’Ajuntament de Vilafranca del Penedès, l’Ajuntament de Castellbisbal i l’Ajuntament de Subirats.\nExtensió de la cobertura de l´alfabetització a les comunitats rames de Bluefields, Raas.\nAquest projecte és de caràcter plurianual, de manera que es va ampliant progressivament perquè preveu alfabetitzar tota la població indígena de la costa Carib Sud de Nicaragua. Bona part d’aquesta població és d’ètnia rama, una de les més oblidades al país però amb una cultura i llengua pròpies que mantenen en zones remotes i molt aïllades. Una part important del treball ja fet s’ha centrat a la petita illa de Rama Cay, que inclou a més de l’alfabetització aspectes de salut comunitària i producció agrícola per millorar les seves condicions de vida.\nAquest projecte compta amb la participació de l’Ajuntament de Girona, Ajuntament de Castellbisbal, Ajuntament de les Cabanyes, Ajuntament de Fontcoberta, Ajuntament de Sant Agustí de Lluçanès, Ajuntament d’Alpens, Ajuntament de Begur, Ajuntament d’Alella, Ajuntament de Guardiola de Berguedà, Ajuntament de Sant Just Desvern i Ajuntament de Montornès.


Setembre Negre: de juny 2012\nPrimavera Sound o l'al·lèrgia a la música catalana\nTrist i gravíssim que els principals festivals del país no comptin -o ho facin com a pura anècdota- amb grups de música catalans. Amb l'afegit que no poden argumentar que és per manca ni d'oferta ni de demanda de música en català.\nPer acabar d'adobar-ho, a aquest fet anòmal des d'un punt de vista lingüístic i nacional, hi trobem com a col·laboradors institucionals a l'Ajuntament de Barcelona i a la Generalitat! Com pot ser que aboquin milers d'euros en un festival fet a Barcelona que té al·lèrgia a programar a grups que canten en català i en què l'energúmen del seu co-director, obrant com a aspirant a dictador, retira l'acreditació a un reconegut crític musical que critica aquest fet?\nI una darrera pregunta que se'm planteja: tanta fama que tenim els catalans d'emprenedors i no hi ha cap empresari no ja patriota però sí amb un mínim de consciència nacional -i de visió econòmica!- que organitzi un festival d'aquestes característiques? (Aquesta pregunta me'n planteja una altra: existeix avui en dia una burgesia catalana?)\nEntre colons espanyols i institucions col·laboracionistes...\nEl Primavera Sound rectifica i torna l'acreditació a Jordi Bianciotto\nUn dels directors l'havia insultat arran d'un article crític i li havia retirat la credencial, que ara li retornen després de la intervenció de l'ajuntament\nposted by Setembre Negre @ de juny 02, 2012 3 comments


Times Square, el cor de Manhattan que no deixa mai de bategar. Nova York – Bona Vida Travel\nPublicat perBonaVida 10 febrer 2015 17 Mai 2018 Publicat enNew YorkEtiquetes:ciutat, estats units, grans ciutats\nMés d’una vegada hem definit la ciutat de Nova York com la capital del món, la ciutat de les ciutats, la ciutat que mai dorm… i és que ens encanta aquest lloc. I quin podria ser el centre neuràlgic de Nova York? Doncs sens dubte Times Square. Aquesta popular intersecció de Manhattan és un clàssic per tothom que visita la ciutat. A qualsevol hora del dia trobarem moviment (de vegades potser massa i tot), però justament això és el que li dóna encant. Què seria de Times Square sense un munt de gent amunt i avall, fent-se mil i una fotografies i ocupant les famoses escales i cadires a totes hores???\nGent a totes hores a Times Square\nLes seves populars llums i anuncis de neó, omplint façanes d’edificis, ens fan comportar com insectes que ens apropem a la lum. Quan camines per les avingudes properes, una força irressistible t’atrau inexplicablement cap aquesta cruïlla. Situada entre la Setena Avinguda i Broadway, el lloc ha anat evolucionant amb els anys, però és des de principis dels 90 que la seva fama turística va créixer sense parar. De fet, abans havia arribat a ser un lloc sinònim de delinqüència i drogues, però una efectiva (i segons molts, massa dura) acció policial de l’alcalde Giuliani va aconseguir augmentar clarament la seguretat.\nPolicia patrullant per la zona\nRestaurants, teatres, empreses… Milionades que es paguen per ocupar els edificis que envolten Times Square, així com publicitar-se als seus cartells lluminosos. A més des de fa uns anys, s’ha tallat parcialment el trànsit a la cruïlla, permetent més moviment de persones. Ara, unes característiques escales de color vermell són el més popular de la zona. De nit, quan les diferents llums il·luminen Times Square, les marees de turistes omplim aquestes escales, buscant qualsevol raconet des d’on gaudir en primera persona, d’unes vistes que hem vist mil vegades al cinema i la televisió, perquè segurament això té bona part de culpa de la fama que ha assolit. Encara que no hagis anat mai, tothom és capaç de reconèixer el lloc…\nAlgunes campanyes publicitàries aconsegueixen gran repercusió, com per exemple la marca de cotxes Hyundai, que projectava imatges de la gent situada dalt les escales a una enorme pantalla, aconseguint autèntiques aglomeracions de persones. I és que, com ja hem comentat, Times Square és la Meca de la publicitat. Es calcula que cada any passen sota els seus anuncis més de 40 milions de persones. Així van els preus! S’estima que un anunci normalet pot costar uns 300.000 dòlars al mes. Increïble!\nLes escales vermelles s’han fet molt populars\nPerò no tots els anuncis són a les alçades. Si per aquests es paguen autèntiques milionades, per altres només unes simples monedes. Parlem dels homes-anunci, o els que es disfressen de super-herois, o personatges infantils, que volten per Times Square deixant-se fotografiar per uns quants dòlars. També estan els que no demanen res, simplement volen compartir amb tothom alguna cosa, ja sigui versicles de la bíblia o per anunciar la fi del món!\nUn dels personatges més populars és el Naked Cowboy (que té uns quants imitadors)\nEls teatres de Brodway són un altre reclam turístic\nQuè seria de Nova York sense els xiringuitos de hot dogs?\nEls taxis són un tret distintiu de tota la ciutat\nUn somni de molts viatgers (inclosos nosaltres) és poder celebrar el dia de cap d’any allà, per poder veure com baixa la famosa Ball Drop mentre la gent crida el compte enrera i comencen els focs artificials. Ai! Esperem veure-ho algun dia…\nSegurament aquesta és la celebració més especial, tot i que també en trobem d’altres durant l’any:\n14 febrer. Valentine’s Day (on inclús se celebren bodes)\nJuny. Taste of Times Square. Paradetes de degustació d’arreu del món\nSolstici d’estiu. Amb activitats multitudinàries com classes de ioga o ball\n14 agost. Times Square Kiss-In. Petons per conmemorar el final de la II Guerra Mundial\nNosaltres hem tingut la sort de voltar per Times Square en diverses estacions de l’any, passant fred, calor, sota la pluja, de dia i de nit. I sempre té alguna cosa especial!\nWebcam de Times Square en temps real\nWeb oficial Times Square i activitats\nNOTA: Les fotos d’aquest post són fetes en diferents anys i visites a Nova York.\nClica per veure altres posts de Nova York al blog:


Enquesta ciutadana per actualitzar el Pla de Salut de Montornès - Decidim Montornès\nEnquesta ciutadana per actualitzar el Pla de Salut de Montornès\nProcés participatiu per recollir la percepció i coneixement que té la ciutadania sobre diferents aspectes relacionats amb la salut del municipi\nDiagnosi de l’actual esborrany del Pla 07-04-2021 - 23-04-2021\nVeure les fases Participa en l'actualització del Pla de Salut!\nLa regidoria de Salut Pública està actualitzant el Pla de Salut del municipi amb l'objectiu de millorar la salut de la població mitjançant l'assoliment d'entorns més segurs i saludables.\nEs proposa a les persones residents a Montornès majors de 16 anys que responguin a un breu qüestionari sobre necessitats i detecció de problemes relacionats amb la salut ciutadana i la del seu entorn més immediat i que proposin actuacions que responguin a les necessitats detectades.\nLa intenció és:\nIncentivar estils de vida saludables\nReforçar les aliances sociocomunitàries de la població en matèria de salut\nAjudar a reduir les desigualtats socials en qüestions de salut\nContribuir a la recuperació de la població afectada per l’emergència sanitària.\nLes preguntes, plantejades en un format telemàtic i totalment anònim, portarà pocs minuts contestar-la\nEl termini màxim per accedir al qüestionari és el divendres 23 d’abril inclòs\nL’aportació ciutadana permetrà fer el millor Pla de Salut pel municipi.\n21 21 seguidores Seguir Enquesta ciutadana per actualitzar el Pla de Salut de Montornès\nQuè es decideix Participa en les polítiques municipals de salut dels propers 4 anys\nQui participa Residents a Montornès majors de 16 anys\nCom es decideix Procés participatiu en format d'enquesta ciutadana\nÀrea Àrea sectorial- Àrea de Ciutadania\nÀrea d'organització Àrea de ciutadania\nGrup promotor Departament de Salut Pública\nData d'inici 07 de Abril de 2021\nData de finalització 23 de Abril de 2021\n


XXè FESTIVAL INTERNACIONAL DE MÚSICA DE JJ.MM.DE SABADELL\nIntegrat al FRESCFESTIVAL, Festival de Música del Vallès, que se celebrarà a SABADELL del 26 de juny al 22 de juliol 2019.\nTemporada de cambra jj.mm.sabadell 18/19: enric martínez-castignani i albert guinovart\nAhir vam poder gaudir d'una vetllada de Lied extraordinària com veu poder comprovar els que ens hi veu acompanyar. Us deixem la crítica de Joaquim Hernàndez Puig al seu blog In Fernem Land (aprofitem per recomanar-vos-el).\nENGANXA'T a la CLÀSSICA : Cicle de xerrades prèvies als concerts a càrrec del crític musical Albert Ferrer Flamarich\nTindran lloc el mateix dia del concert, una hora abans de l'espectacle, a les 8 del vespre i es faran al Saló del mateix Teatre Principal.\nENRIC MARTÍNEZ-CASTIGNANI DEBUTA A GINEBRA\nAmb la producció "VIVA LA MAMMA" de Donizetti\nAJORNAMENT DIDÀCTICA MUSICAL DE DIMARTS 15 DE GENER\nPer causes alienes a la nostra voluntat hem d'ajornar la Didàctica sobre Eric Korngold prevista per demà dimarts a dos quarts de vuit del vespre. Oportunament anunciarem nova data. Disculpeu el contratemps.\nCATALUNYA RÀDIO ENTREVISTA ENRIC MARTÍNEZ-CASTIGNANI\nUna entrevista extensa en la qual podrem conèixer de més a prop aquest baríton, que podrem escoltar al Concert de la Temporada de Cambra de proper mes de febrer al Teatre Principal de Sabadell.\nRecital de Ligorio, al Principal\nMagnífica la critica d'Albert Ferrer Flamarich al Diari de Sabadell, del concert de Cambra del passat divendres 9 de novembre a càrrec de Daniel Ligorio. Va ser una vetllada memorable!.\nEnergia pura amb Daniel Ligorio\nCrítica de Josep Asensio al diari digital "iSabadell" del Concert de Cambra celebrat el proppassat 9 de novembre al Teatre Principal de Sabadell\nPresentació Temporada de Cambra 2018-19 (programació d'octubre a desembre 2018)\nCrònica de la roda de premsa que va tenir lloc al Teatre Principal el 17.10.2018. La Presidenta de l'Entitat, Joana Soler, va estar acompanyada de la regidora de Cultura, Montserrat Chacón i del pianista Josep Almirón\nJoan Carles Sunyer (Fresc Festival): "Aspirem a superar els 5.500 espectadors de l'any passat"\nEntrevista a Ràdio Sabadell a la Joana Soler de Joventuts Musicals de Sabadell i al Joan Carles Sunyer de l'Espai Cultura de Sabadell sobre el FrescFestival que s'inaugura diumenge vinent.\nTHE SWAN, L'ÚLTIMA ANIMALADA DE "LOS STOMPERS"\nEl proper 5 de juliol, "Los Stompers" seran al Festival Internacional d'Estiu 2018, formant part de la programació del FrescFestival. No us ho deixeu perdre: a les 10 de la nit a l'Amfiteatre del Jardí de l'Espai Cultura


Per què fer remarketing amb Google? - EINSTIC - Pàgines web i publicitat online\nPer què fer remarketing amb Google?\nEl remarketing és una nova forma de fer publicitat que pretén impactar als usuaris amb anuncis que siguin del seu interès. Per això, es base a tornar a impactar a les persones que ja han visitat una pàgina web però no han arribat a convertir. Per convertir, entenem completar qualsevol procés que la marca s’ha proposat com podria ser la realització d’una compra online o una inscripció a una pàgina web.\nContínuament estem envoltats de publicitat però el llarg del dia són molt pocs els anuncis que recordem perquè la majoria no són del nostre interès. El que pretén el remarketing és arribar a persones que ja han consultat aquell producte o servei però per qualsevol motiu no han acabat realitzant una conversió. D’aquesta manera el remarketing s’assegura que els anuncis són de l’interès de l’usuari.\nCom es crea una campanya de remarketing?\n– Iniciar sessió a Google AdWords\n– Crear la campanya: fer clic a “+campanyes” i seleccionar “només per a la xarxa Display”.\n– Seleccionar l’opció d’objectius de màrqueting i fer clic a “comprar en el lloc web”.\n– Característiques de la campanya: s’haurà d’indicar el nom de la campanya, el pressupost i les ofertes.\n– Configurar remarketing: Google AdWords crea una etiqueta de remarketing que s’haurà d’afegir a la pàgina web. A continuació, AdWords crearà una llista dels usuaris que ja han visitat la teva pàgina web deforma automàtica.\n– Tornar a la campanya: guardar els canvis realitzats\n– Nom d’anuncis: s’haurà d’introduir en nom de cada anunci i les ofertes que es volen.\nLa marca obté conversions molt més econòmiques que les d’una campanya habitual en AdWords perquè encara que siguin de Display, els usuaris ja han visitat prèviament el lloc web i per tant, són més vulnerables a l’impacte. Així doncs, una campanya de remarketing pot ajudar a convèncer tots aquells usuaris indecisos i aconseguir que comprin en el lloc web.


Finalment, a s’Illot es comptarà amb 6 foguerons.\nA la ciutat de Manacor es comptarà amb 62 foguerons, dels quals 17 concursen. A més, 6 foguerons col·locaran figures sense concursar. Per altra banda, a Porto Cristo es comptarà amb 35 foguerons, dels quals 20 concursen.\nAGENCIA MANACORNOTICIAS 15/01/2020 - 07:21:00\nCom és habitual, la Colla de Dimonis és l’encarregada d’encendre el primer fogueró. Així, amb una forta tronada de coets, s’anunciarà que els dimonis de Manacor ja han encès el fogueró de la Rectoria.\nMANACOR LLUIRÀ DEMÀ MATÍ ELS FOGUERONS DE SANT ANTONI. Fins a 103 foguerons ompliran el municipi de llum i festa per la revetlla de la festivitat de Sant Antoni 2020. Com cada any, durant la vigília de Sant Antoni, el municipi de Manacor lluirà desenes de foguerons amb figures de motivacions diverses: iròniques, emotives, reivindicatives, etc.\nCom és habitual, la Colla de Dimonis és l’encarregada d’encendre el primer fogueró. Així, amb una forta tronada de coets, s’anunciarà que els dimonis de Manacor ja han encès el fogueró de la Rectoria. A partir d’aquest moment, ja es podrà prendre foc a tots els altres foguerons.\nSant Antoni. A Cales de Mallorca, l’Associació de Veïns de Cales de Mallorca encendrà un fogueró al Centre Cívic el pròxim divendres vint-i-quatre de gener.\nAixí mateix, l’Ajuntament durà a terme mesures de seguretat per tal de garantir que la festa transcorri amb normalitat. Entre elles, s’ha mantingut la prohibició de l’ús d’artefactes pirotècnics durant les festes. En aquest sentit, la Policia Local podrà retirar artefactes d’aquest tipus. Finalment, es recomana visitar els foguerons i seguir la comitiva de Dimonis a peu o bicicleta.\nA la ciutat de Manacor es comptarà amb 62 foguerons, dels quals 17 concursen. A més, 6 foguerons col·locaran figures sense concursar. Per altra banda, a Porto Cristo es comptarà amb 35 foguerons, dels quals 20 concursen. Finalment, a s’Illot es comptarà amb 6 foguerons.\nAixí, en total hi haurà fins a 103 foguerons que il·luminaran el municipi durant la vigília i revetlla de Sant Antoni. A Cales de Mallorca, l’Associació de Veïns de Cales de Mallorca encendrà un fogueró al Centre Cívic el pròxim divendres vint-i-quatre de gener.


Una autoescola de Manresa porta els seus alumnes a Barcelona perquè pugui examinar-se\nLa falta d'examinadors i les consecutives vagues impossibilita realitzar l'examen de conduir | Cedida\nUns 45 alumnes de l'autoescola manresana Logos i dos professors s'han vist obligats a desplaçar-se aquest matí a Barcelona, per poder realitzar la prova teòrica del carnet de conduir. El motiu és la impossibilitat de realitzar-la a Manresa, com era habitual, per la vaga d'examinadors existent. A més, segons informa 'Regió 7', aquesta era l'últim examen que podien fer, si no volien esperar-se fins al setembre. Al voltant de les 11.00 hores del matí han pujat al tren a l'estació de Manresa-Baixador, i s'han presentat a la prova, que començava a les 13.15 hores. Francesc Gallego, director de l'autoescola que ha pres aquesta radical decisió, s'ha mostrat decebut per no poder examinar els alumnes que té matriculats a Manresa. «És un problema important que ja s'hauria d'haver solucionat». A més, ha assegurat que té «alumnes que s'havien d'examinar de pràctic el passat 9 de juny», i que encara no han pogut fer-ho.\nEls problemes per les successives vagues fa setmanes que té les autoescoles de tot l'Estat gairebé col·lapsades. El problema no és només que els examinadors decideixen no realitzar els exàmens, sinó que els avisos als afectats arriben, en la majoria de casos, tard, i els obliga a presentar-se més tard. Davant les reiterades queixes, el director de la DGT, Gregorio Serrano, ha assegurat que convocarà el gener del 2018 un total de 36 places, perquè el personal de tropa i marineria del Ministeri de Defensa puguin formar-se i exercir com a administradors de trànsit. A més, no ha descartat que en un futur es puguin convocar més places.


Arxius de PARC NATURAL DELS PORTS - Catalunya Sud\nEtiqueta: PARC NATURAL DELS PORTS\nEl riu Estrets\ngen. 3, 2022 catsud\nEL RIU ESTRETS neix dins del Parc Natural dels Ports. Al llarg del recorregut del riu Estrets hi podem trobar valors ambientals i paisatgístics. És un lloc ideal per fer…\nEn un paratge frondós i majestuós dels Ports hi ha una font molt singular. És la font del Bosc Negre. Està situada en un racó que emana una energia particular


Els humans es "van autodomesticar" i van seleccionar actituds socials, segons un estudi\nPublicat 15/02/2018 19:42CET\nInvestigadors catalans han trobat evidència genètica del procés evolutiu anomenat 'autodomesticació humana', segons el qual els mateixos humans van ser motors de la seva evolució --en lloc que intervingués una altra espècie--, i van seleccionar entre els seus congèneres als quals tenien actituds més socials.\nEn l'estudi, que publica 'Plos One', un grup de científics de la Universitat de Barcelona (UB), liderat pel professor Icrea de Filologia Catalana i Lingüística General Cedric Boeckx, han comparat genomes dels humans moderns amb els de espècies domesticades i els dels seus equivalents salvatges.\nEn aquesta comparació, han buscat gens coincidents relacionats amb trets de la domesticació, com per exemple una fisonomia "més gràcil" o la docilitat.\nEls resultats mostren que un nombre significatiu de gens relacionats amb la domesticació se solapen entre animals domèstics i humans moderns, però no amb els seus parents salvatges, com per exemple els neandertals, i van veure una "interacció especial" entre humans i animals domèstics.\nAquests resultats retorcen la hipòtesi de l'autodomesticació humana i segons els investigadors, "ajuden a revelar informació" sobre l'instint social, un dels aspectes que consideren que fa als humans.\nBoeckx ha explicat, en un comunicat, que un dels motius que va portar als científics a pensar en aquesta autodomesticació és que "els humans moderns són més dòcils i tolerants, com les espècies domèstiques", i les capacitats de cooperació i la conducta social són trets essencials de la cognició moderna.\nXIMPANZÉS, ORANGUTANS I GORIL·LES\n"Un altre motiu és que els humans, comparats amb els neandertals, presenten un fenotip més gràcil que s'assembla al que veiem en els animals domèstics, en comparació dels seus cosins salvatges", ha afegit el líder del grup.\nPer confirmar els resultats, els investigadors van utilitzar mesures estadístiques com a grups control, comparant també els humans amb el genoma dels grans simis: "Els resultats mostren que els gens relacionats amb la domesticació dels animals domèstics no coincideixen en ximpanzés, orangutans i goril·les".


Accent reivindicatiu al cicle Tocats de Lletra amb l'activista David Fernàndez - Regió7 :: El Diari de la Catalunya Central\nAccent reivindicatiu al cicle Tocats de Lletra amb l'activista David Fernàndez\nEl recital poètic es va fer a la Plana de l'Om i va tenir l'acompanyament musical de Lu Rois\nmarta pich 26.10.2019 | 23:57\nDavid Fernàndez va oferir un recital poètic amb un recull d'obres de l'escriptor italià Erri de Luca marta pich\nDavid Fernàndez va oferir un recital poètic amb un recull d'obres de l'escriptor italià Erri de Luca\nEl cicle Tocats de Lletra va comptar ahir al migdia amb el periodista i activista David Fernàndez, que amb el títol La força incendiària de les espelmes va posar veu a una selecció de poemes d'Erri de Luca, a la Plana de l'Om. Ho va fer amb l'acompanyament musical de la pianista, compositora i cantant Lu Rois. Abans, Jordi Estrada va fer una breu introducció de l'autor italià, del qual va apuntar que «segurament és un dels escriptors intel·lectuals europeus més radicalment compromesos amb les lluites socials, l'ecologisme, els drets humans i, en definitiva, la llibertat». Estrada va recordar que «Erri de Luca va ser un dels intel·lectuals francesos i italians que van signar el març de l'any passat el manifest que es va publicar a Le Monde pel qual es demanava l'alliberament dels presos i les preses polítiques i el retorn dels exiliats, als quals avui dediquem aquest recital».\nL'escenari era presidit pel llibre d'Erri La paraula contrària, en la versió en italià i en català, amb pròleg de David Fernàndez. De fons i al davant de l'escenari, diverses samarretes i pancartes reivindicatives. El públic va anar omplint les cadires i els bancs de la Plana de l'Om. Fernàndez va triar el poema Aigua oxigenada per encetar les lectures. També va recitar Cinquanta, Llegenda de l'intrús o Valor a duo amb Lu Rois. L'activista català va recordar que «Erri considerava que la poesia ha de descriure l'horror i habilitar l'esperança». Enmig d'aquest recital amb accent reivindicatiu, va dedicar un dels poemes a la PAHC dels Bages, alhora que va mostrar al públic una samarreta en contra els desnonaments. Mentre David Fernàndez recitava, Lu Rois feia l'acompanyament musical i de vegades també cantava. A Política del sol el periodista va llançar un «gràcies, Erri, per tot i per tant».\n«Ningú s'imaginava ara i aquí la força incendiària de les espelmes», exclamava Fernàndez, que va fer arrencar els aplaudiments del públic. Van ser quaranta-cinc minuts de recital, que va acabar amb una abraçada dels dos protagonistes i amb un «ens veiem al carrer» de l'activista català.\nPosant en valor les traduccions poètiques. Cultures


«Rodoreda paisatges» mostra la casa de l'escriptora a Romanyà de la Selva - Diari de Girona\n«Rodoreda paisatges» mostra la casa de l'escriptora a Romanyà de la Selva\nEl llibre, signat per l'escriptora Mercè Ibarz i la fotògrafa Carme Esteve, es presenta demà a l'Institut d'Estudis Catalans · Les imatges són el gran fil conductor del treball, que és un viatge literari pels espais vitals de l'autora\n«El senyal vell», la casa de Mercè Rodoreda a Romanyà de la Selva · DdG\nL'Institut d'Estudis Catalans (IEC) acollirà demà la presentació del darrer llibre sobre la vida de Mercè Rodoreda. Rodoreda paisatges, signat per l'escriptora Mercè Ibarz i la fotògrafa Carme Esteve, és una obra de gran format amb fotografies dels paisatges vitals de Rodoreda, contextualitzades i acompanyades de textos literaris, siguin de l'escriptora o d'altres autors.\nPrecisament, les fotografies i el seu context són el fil conductor de l'obra, que fa un recorregut pels llocs de la vida de l'autora. Les pàgines se centren sobretot en les vivències de Rododera a Barcelona, Bordeus, París, Ginebra i Viena, però també a les ciutats de Roissy-en-Brie i Llemotges i sense oblidar-se de Romanyà de la Selva.\nEn aquest nucli del Baix Empordà la gran dama de la literatura catalana hi tenia la casa d'«El senyal vell», que la va acollir en els últims anys de la seva vida. En concret, l'emblemàtic jardí de la finca va ser una font d'inspiració literària que va quedar reflectida a la seva pròpia obra, considerada una de les més importants de la literatura catalana. De fet, Rodoreda va demanar ser enterrada al petit cementiri de Romanyà molt a prop d'on va escriure les seves millors obres i on va afrontar el tram final de la seva vida. En aquest sentit, La Fundació Mercè Rodoreda (FMR) ha triat el 13 d'abril, el dia en què farà trenta-vuit anys que va morir Mercè Rodoreda, per presentar el llibre Rodoreda paisatges.\nLes dues autores de l'obra han viatjat durant un any seguint els passos que Rodoreda va fer durant tres quarts de segle, des del 1908 fins al 1983. Així, han acabat configurant un mapa de fotografies actuals dels paisatges en què va viure l'escriptora i que, inevitablement, remeten també als seus espais literaris. A més de les instantànies, Rodoreda paisatges es completa amb un seguit de textos que contextualitzen les imatges i una selecció d'escrits de l'escriptora i d'altres autors. En conjunt, el llibre interpreta i emmarca totes les fotografies i les situa tant físicament com a dins de l'obra literària de Rodoreda.\nLa presentació, que es farà a la Sala Puig i Cadafalch de l'IEC a les 12 hores i es podrà seguir telemàticament, comptarà amb les intervencions del president de l'IEC i de la FMR, Joandomènec Ros; de les autores del llibre, Mercè Ibarz i Carme Esteve; i el membre de la Comissió Tècnica de la FMR, Joaquim Mallafrè. Finalment, la directora de la Fundació Palau de Caldes d'Estrac, Anna Maluquer, llegirà un fragment del llibre. Per cloure la commemoració, a la tarda i també en format virtual, Mariàngela Vilallonga, membre de la Secció Filològica de l'IEC, realitzarà la lectura d'alguns fragments de Mirall trencat.


Tarifa plana durant dos anys pels autònoms de municipis de fins a 5.000 habitants | Notícies RM Assessors | Assessoria Girona Figueres\n12 set. Tarifa plana durant dos anys pels autònoms de municipis de fins a 5.000 habitants\nRM Assessors 2018 per\tadmin\nTal com recordava el diari El Mundo en la seva edició de l’11 de setembre, els nous autònoms de municipis amb menys de 5.000 habitants es podran beneficiar ja del pagament de la tarifa plana de 50 euros durant 24 mesos. Aquesta norma, que va entrar en vigor l’1 d’agost, beneficiarà els treballadors per compte propi que s’hagin donat d’alta després d’aquesta data, ja que no és una mesura retroactiva\nEls beneficiaris d’aquesta mesura comptaran amb els mateixos incentius tant en el primer any com en el següent. Així, per beneficiar d’aquesta mesura, els autònoms hauran d’estar empadronats i d’alta en el cens fiscal en un municipi de menys de 5.000 habitants.\nTambé serà obligatori mantenir l’alta en l’activitat autònoma o per compte propi en el municipi en els dos anys següents a l’alta en el Règim Especial de Treballadors Autònoms (RETA) i romandre empadronat en el mateix municipi en els quatre anys següents a aquesta alta.\nSom assessors laborals i de la Seguretat Social. Consulteu-nos sense compromís trucant al 972 208 258, o per correu electrònic adreçat a alguna de les nostres assessores: rosaclara@rm-assessors.cat, o, montsepla@rm-assessors.cat.\nautònoms fins 5000 autònoms pobles petits tarifa plana autònoms\nSón vàlides les factures emeses en paper i posteriorment enviades per correu electrònic?\nLa impugnació d’acords socials\n05 maig, 2022\nPublicat el calendari de festes laborals pel 2023\n02 maig, 2022


La participació és una de les principals incògnites de les properes eleccions catalanes de diumenge, ja que la por als contagis pot fer davallar substancialment el nombre de votants.\nEl cens electoral per diumenge a Palafolls és de 7.130 votants, 300 persones més que en els passats comicis catalans, celebrats fa poc més de 3 anys.\nEnguany, per evitar aglomeracions, Palafolls ha decidit passar de 10 a 12 meses electorals, i també utilitzar diferents espais com a centres de votació.\nEls ciutadans del centre de Palafolls hauran de votar en les tres meses electorals que s’instal·laran al Palauet, on estan cridats a votar 2.046 palafollencs.\nTambé hi haurà 3 meses a Sant Lluís, que de nou vota al Forroll, amb 1.641 votants inscrits.\nPer prevenir els contagis, s’han previst diferents mesures de seguretat. Les meses electorals no estaran juntes dins els centres de votació i cadascuna tindrà circuits marcats amb entrades i sortides diferents. Les cues es faran a l’exterior.\nDins els centres de votació, que estaran ventilats, només hi podrà haver 2 votants a la vegada, i l’accés es farà d’un en un, amb prioritat per a les persones vulnerables. Els col·legis electorals es netejaran cada dues hores per garantir la desinfecció dels 5 espais destinats a votacions.\nAl llarg de la jornada d’avui ja s’està muntant tot el dispositiu als diferents col·legis electorals.\nA més, Ràdio Palafolls anirà informant puntualment sobre la situació i l’afluència de votants a cadascun dels col·legis electorals de la nostra vila.\nArticle anteriorAcaba la campanya electoral, que ha passat de llarg de Palafolls\nArticle següentCreixen les sol·licituds d’ajuts per al pagament del lloguer a l’Oficina d’Habitatge del Maresme


Interior matisa que els excessos els van cometre els "radicals i violents"\nEl ministre de l'Interior, Jorge Fernández Díaz, ha fet marxa enrere en l'autocrítica per les càrregues policials de la manifestació d'estudiants de dilluns a València. Si al matí ha assegurat a Catalunya Ràdio que admetia "algun excés i alguna actuació desafortunada per part d'algun policia" en la marxa, a la tarda el ministre ha matisat des dels passadissos del Congrés que es referia als excessos de "radicals i violents". Per la seva part, Mariano Rajoy ha demanat "serenitat i mesura" a "tothom" per evitar que es repetixin fets com els de dilluns. Des de Londres, Rajoy ha afirmat que les càrregues donen "una imatge a fora que no és la del nostre país" i ha advertit que tothom es pot manifestar però també "ha d'entendre" que la policia i les forces de seguretat "tenen un funcions per complir".\nRedacció 21/02/2012 - 20.39 Actualitzat 22/02/2012 - 19.19\nEl titular d'Interior ha afirmat des del Congrés que la policia hi és "per controlar els excessos i no pas excedir-se en el control". I ha afegit: "Que quedi clar que quan parlo dels excessos, estic parlant de manera molt especial d'aquells radicals i violents que aprofiten determinades circumstàncies que no han de fer en cap moment".\nAmb aquestes paraules, Fernández Díaz s'ha fet enrere de l'autocrítica que hores abans ha fet a "El Matí de Catalunya Ràdio", en què ha reconegut que "algun policia" s'havia extralimitat en la repressió de la manifestació.\nEl ministre ja havia apuntat que "grups minoritaris violents i molt ben organitzats s'han infiltrat entre els estudiants".\nPreguntat per les declaracions del cap superior de la Policia Nacional al País Valencià, Antonio Moreno, que es va referir als estudiants com "l'enemic", Fernández Díaz les ha qualificat de desafortunades i ho ha atribuït a un "lapsus".\nEl ministre de l'Interior ha insistit en el fet que la manifestació no estava convocada. Tot i això, ha assegurat que s'investigarà si la resposta policial ha estat correcta i que, en cas contrari, s'emprendran accions. Poc després d'aquesta entrevista, la delegada del govern a la Comunitat Valenciana, Paula Sánchez de León, ha ordenat obrir un expedient informatiu per determinar si hi va haver "excés policial" i "extralimitació" en les protestes estudiantils. Si es confirmessin, ha assegurat Sánchez de León, "es depuraran responsabilitats". La delegada del govern ha fet aquest anunci després de reunir-se amb els secretaris generals del PSPV-PSOE i del PPCV.\nEl ministre de l'Interior també ha anunciat que compareixerà al Congrés dels Diputats per donar explicacions, com li han demanat PSOE, ERC i IU.\nJorge Fernández Díaz també ha explicat que hi ha hagut agents ferits durant els aldarulls i també una dona d'uns 50 anys que va ser atacada pels violents.\nS'investigarà l'actuació policial


QUÈ T'ANAVA A DIR: Tot apunta a que quedarà igual que ara al Vendrell\nTot apunta a que quedarà igual que ara al Vendrell\nJo pel que he vist crec que la cosa pot anar així. PxC amb uns 6 regidors a l'oposició. Al govern entraran CDC i PSC i algú més. Però aquest algú més no crec que sigui ni Som Poble ni PP. Potser entra ERC si aconsegueix un regidor i la cosa anirà per aquí. C's no sé que farà. Les relacions PSC x CDC al llarg de la campanya han semblat un xic tenses, però jo crec que hauran de baixar del burro i s'hauran d'entendre per collons. El que es segur és que cap partit traurà majoria absoluta i ningú pactarà ni per sota ni per sobre amb PxC. A partir d'aquí aneu fent combinacions.


PANADA DE SALMÓ OCCITANA | De colors i sucre\nPANADA DE SALMÓ OCCITANA\nAquest estiu he fet un curs de la Universitat de Girona que m’ha encantat. Els curs es deia “Viatgers, Golafres, Cuiners i Bótes de Vi (Un passeig gastronòmic per l’Europa medieval)”. No era un curs de cuina pròpiament dit, però sí que s’explicaven algunes receptes. El curs consistia en fer un viatge per l’Europa medieval a través dels escrits d’autors de l’època, i evidentment, els viatgers mengen! Mengen durant el camí i en arribar al seu destí, tant per mar com per terra, i en aquests escrits es feia referència a diferents maneres de menjar, de parar taula i de viatjar.\nL’empastatz, que és el plat que teniu aquí, era una panada que es menjava freda, ideal per un viatge per terra. Es podria dir que era un plat propi dels càtars, ja que ells no menjaven carn, però sí peix i verdura. No eren “vegetarians” pels mateixos motius d’avui en dia, sinó perquè pensaven que els animals de la terra eren animals impurs per la manera com es reproduïen. Clar que no devien saber que també hi ha mamífers a la mar. El cas és que aquesta panada de peix ens la presentaren dins els textos del dia del viatge a Occitània, per tant bé podria ser que els cavallers càtars la degustessin.\nCom veureu, és una recepta molt, molt senzilla. He canviat la pasta perquè la recepta que ens varen donar no me va agradar gens. Per Pasqua, quan facem panades ho provaré amb la pasta de panades mallorquines, però ara ho he fet amb pasta comprada i llesta per usar. Estam al segle XXI, algun avantatge havia de tenir!\nIngredients per elaborar la panada:\n– pasta per a “empanadas” (n’hi ha de moltes marques)\n– salmó (jo hi he posat uns 450 gr)\n– pebre bo en pols\n– nou moscada en pols\n1- Treieu la pell al salmó i saleu-lo.\n2- Posau-lo sobre la pasta estirada.\n3- En un platet mesclau les espècies i escampau-les per sobre del salmó.\n4- Tancau la pasta. Jo ho he fet de manera un poc rústica, amb una forqueta. Imagín que una panada feta per menjar durant la travessia d’un poble a un altre no tendria tampoc una decoració molt espectacular.\n5- Abans de posar-la dins el forn l’he pintada amb ou batut.\nForn a 180º (no ens varen dir la temperatura, per tant sempre he procurat fer-ho a una temperatura mitjana), i al manco l’he de tenir al forn una mitja hora grossa (depèn de la quantitat de salmó i del gruix de la pasta).\nSalut!!! i bon profit!!!\n8 de novembre de 2014\tper decolorsisucre\nReceptes dolces (124)


La premsa internacional assimila el 21-D a ''un referèndum'' La República\nLa premsa internacional assimila el 21-D a ”un referèndum”\nACN/M.B.| Les eleccions més excepcionals de la història recent dels catalans han ocupat les portades dels principals diaris del món, que han destacat el fet que els comicis es plantegen “com un nou referèndum d’independència”. En la línia de les prediccions a Catalunya, la premsa internacional preveu un resultat “ajustat” i un Parlament fragmentat i subratlla que alguns dels principals candidats es trobin “a la presó” o a “l’exili”. Així ho ha fet -per exemple- el diari francès ‘Le Monde’, que també ha descrit la campanya electoral com “la de totes les fractures”.\nPel que fa a altra premsa francesa, ‘Le Figaro’ ha dit que “la unitat d’Espanya es juga a Catalunya” i ‘Libération’ ha afirmat que “Catalunya marxa de nou” i que “el resultat de les eleccions es preveu ajustat”. “Menys de dos mesos després de la seva declaració d’independència i de la seva posada sota tutela, Catalunya vota per elegir nous diputats”, ha dit.\nEl diari belga ‘Le Soir’ ha destacat que “Catalunya vota per sortir de la crisi”. “Més de dos mesos després del referèndum d’independència, Catalunya elegeix el seu Parlament. Els dos blocs esperen la fi del bloqueig”, ha afirmat. En la seva edició digital, el diari belga ha anat més enllà i ha indicat que “els catalans voten per enfortir o oposar-se a l’independentisme” i ha subratllat que aquestes són “unes eleccions que semblen un referèndum a favor o en contra de la independència”.\nAltres diaris també s’han fet ressò de les eleccions a Catalunya en les seves edicions digitals. El diari nord americà ‘The New York Times’ ha preparat un article per explicar quins són els aspectes a tenir en compte sobre les eleccions catalanes. Segons els seus periodistes, cap partit aconseguirà la majoria absoluta i, per tant, s’obrirà un període de negociacions. “Un resultat fragmentat sembla possible”, han afirmat des del diari.\nEl diari britànic ‘The Guardian’ ha subratllat que, segons les enquestes, després de les eleccions hi haurà un “Parlament dividit” i que “probablement hi haurà una forta pugna” entre els partits. La BBC també ha indicat que “els partits independentistes i els partidaris de la unitat d’Espanya s’enfronten en unes eleccions catalanes convocades des de Madrid” i ha considerat que les negociacions entre els partits per tancar pactes seran llargues.\n“Què passarà a partir de divendres?”, s’ha preguntat el diari italià ‘Corriere Della Sera’. A Alemanya, ‘Der Spiegel’ ha indicat que les eleccions catalanes també afecten Europa i que “Rajoy espera que les pròximes eleccions puguin calmar la situació i enterrar el tema de la secessió”.


Holiday home Pøt Strandby VI Juelsminde XI Juelsminde Dinamarca - Ofertes d'hotels amb els MILLORS DESCOMPTES EN LÍNIA Atenció al Client\nHoliday home Pøt Strandby VI Juelsminde XI-, Pot Strandby, Juelsminde, Dinamarca, 7130 - Veure al mapaExcepcional10,0Basada en 1 comentariHoliday home Pøt Strandby VI Juelsminde XIVeure més fotosVeure més fotosVeure totes les 24 fotos\nIdeal tant per a la diversió com per al relax, Holiday home Pøt Strandby VI Juelsminde XI es troba a la zona de Sønderby de la ciutat de Sonderby. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Holiday home Pøt Strandby VI Juelsminde XI asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com bany, sauna que faran de la vostra estada una experiència inoblidable. Si buscau un allotjament còmode i adequat a Sonderby, faci de Holiday home Pøt Strandby VI Juelsminde XI la vostra llar.


El Prat al Día: Aquest estiu el gaudirà al Prat\nAquest estiu el gaudirà al Prat\nA la platja, els nens i nenes podran viure l’experiència de ser socorrista per un dia i s’hi faran cursos per aprendre esports nàutics (vela, patí català, caiac, surf...).\nEs podrà gaudir d’espectacles d’Arts en Viu, sessions de cinema a la fresca o activitats lúdiques en equipaments culturals i centres cívics o a l’aire lliure, en terrasses, places i carrers o a la platja.\nAl Prat, es podrà gaudir d’una àmplia i variada agenda d’activitats durant els mesos d’estiu,\nla majoria d’elles a partir de la segona quinzena de juny. La campanya “Viu l’estiu al Prat”, coordinada per l’Ajuntament amb la participació de diverses entitats de la ciutat, consta d’activitats festives, culturals, gastronòmiques i de promoció del comerç local. A més, la ciutadania podrà gaudir de la platja del Prat i del seu entorn natural.\nA l’estiu, viu la cultura\nSe celebraran festes populars i revetlles en diferents barris de la ciutat i una de les cites més destacades serà l’arribada de la Flama del Canigó el diumenge 23 de juny per encendre la foguera de la ciutat durant la nit de Sant Joan. Per fer-la arribar al Prat, membres de la Unió Excursionista de Catalunya al Prat aniran fins al Pirineu, on la matinada del 22 al 23 de juny es renova la Flama del Canigó, per transportar-la després fins al Prat fent un recorregut de 270 Km a peu i en bicicleta. La Colla de Diables de la ciutat i altres entitats de cultura popular seran les encarregades de la rebuda de la flama a la ciutat.\nDurant l’estiu, també es podrà gaudir d’espectacles d’Arts en Viu -de música, teatre, dansa o circ-, de sessions de cinema a la fresca o d’un festival de poesia. Dos dels arbrats més estimats de la ciutat, el Parc del Fondo d’en Peixo i el Pati de L’Artesà, acollirà el cicle d’espectacles “Teatre a l’ombra” per a tots els públics. El porxo de Torre Balcells també oferirà petits concerts de l’alumnat de l’Escola d’Arts en Viu, que farà, a més, el seu tradicional concert d’estiu.\nUn atre escenari d’espectacles i activitats lúdiques seran les terrasses. La de La Capsa acollirà el cicle de Cinema i Música, a més de diversos concerts, i les dels Centres Cívics acolliran propostes infantils i familiars. Al Cèntric, també s’hi faran retransmissions en directe d’òperes interpretades des del Liceu de Barcelona o del Teatre Real de Madrid.\nEl 20 de juny, un dia abans del Dia Mundial de la Música, també es presentarà el resultat del projecte #Almeuritme, que cada any dinamitza un procés ciutadà de creació artística. Enguany ha comptat amb el suport i dinamització de “Los Ganglios” i ha desembocat en la composició de la primera cançó original del projecte i del corresponent videoclip. També cal destacar la 6a edició de la “Nit en dansa”, un clàssic de les propostes d’estiu per gaudir de la dansa a l’aire lliure i que presenta un espectacle fruit d’una experiència de treball comunitari, realitzada enguany amb la ballarina i coreògrafa Vero Cendoya.\nAquest estiu tampoc no faltarà el tradicional Sant Pollín, una festa inspirada en el San Fermín, però on els “encierros” es fan amb la bèstia de foc de la Colla de Diables de la ciutat (al Prat en forma de pollastre). La idea va sorgir fa una dècada perquè els més petits perdessin la por a la bèstia de foc.\nA més, l’exposició fotogràfica “Quan l’estiu era en blanc i negre” permetrà recordar com es vivia aquesta època de l’any als anys 60, al Cèntric Espai Cultural.\nViu el comerç i la gastronomia\nTambé es faran activitats per dinamitzar el teixit comercial de la ciutat, acompanyades d’activitats culturals, gastronòmiques i familiars. Una de les més destacades serà la Shopping Night a l’eix del nucli antic, que tindrà lloc dissabte 29 de juny a la nit. També es podran comprar productes de proximitat al Mercat de Pagès o fer un àpat als restaurants de la xarxa el Prat degusta’l.\nViu la platja\nL’Ajuntament posarà en marxa el Servei de Socorrisme el proper 15 de juny i habilitarà un servei de bany adaptat per a persones amb discapacitat i problemes de mobilitat (a la platja de Can Camins), a més de comptar amb un servei específic de la policia local a la zona de platja. El transport públic a la platja s’ha reforçat i s’han habilitat pàrking en zona verda, gratuït per als residents al Prat acreditats, a més de diversos aparcaments per a bicicletes.\nLa platja serà l’escenari de diverses activitats, com el cicle “Cinema Lliure a la platja”, amb tres projeccions els dissabtes 6, 13 i 20 de juliol, que es faran als vespres a l’entorn de les guinguetes. Els més petits també podran viure l’experiència de ser socorrista per un dia o descobrir els diferents riscos de la platja amb un joc similar a l’oca. D’altra banda, la platja serà l’entorn on tant joves -en campus d’estiu o casals- com adults -en activitats obertes a la ciutadania- podran aprendre esports nàutics (vela, patí català, caiac, surf...).\n#Viulestiu al Prat\nL’Ajuntament convida la ciutadania a participar en un concurs fotogràfic a Instagram per compartir imatges originals de com passen l’estiu a la ciutat (compartint les fotos amb l’etiqueta #viulestiualprat). El premi per al guanyador serà una càmera instantània Polaroid.(Nota de premsa)\nDetingut el pressumpte autor de l'incendi a l'apar...\nInaugurada una nova ruta aérea con Chicaco


Carlos Solá (PP): "La incapacitat del PSPV deixa a Borriana sense nínxols en el cementeri"\nL'ampliació està paralitzada i la situació és límit perquè “els qui governen estan més ocupats en pujar-se el sou i incrementar impostos que en treballar”\nLa capacitat del cementeri de Borriana es troba en una situació límit per la imprevisió d'un PSPV que “està més ocupat en pujar-se el sou que a treballar per la ciutat”. Així ho ha considerat Carlos Solá, regidor del PP a l'Ajuntament de Borriana, després d'advertir la paralització de les obres d'urbanització del cementeri que es troba pràcticament al 100% d'ocupació.\n“A Borriana tenim un govern, el PSPV, que té altres prioritats, com la de pujar-se el sou”. “Aqueix és el vertader objectiu i després, cobrar-li'l a les famílies a base d'una pujada d'impostos descarada i alarmant”.\nLa situació del cementeri de Borriana és límit. Adjudicada l'ampliació de les instal·lacions l'any passat, l'obra està paralitzada i no hi ha data per a reprendre el projecte. “No hi ha nínxols per a atendre la demanda periòdica que es registra en el *camposanto. I aquesta situació”, ha postil·lat Solá, “obliga a ocupar nínxols recuperats, que estan en el sector més antic del cementeri i en altures que ningú desitja”.\nDes del PP reclamen al PSPV “que es pose a treballar en les necessitats reals de la ciutadania”. “No es pot entendre que els qui gestionen un municipi estiguen més entregats a les seues nòmines que a garantir serveis bàsics a la ciutadania”. “I Borriana”, segons ha considerat el regidor, “el que necessita és un govern responsable, capaç de treballar per a garantir prestacions i defensar els drets dels veïns”.\nSolá ha manifestat el seu desig “de treballar per les nostres famílies”. “Perquè des del passat mandat s'ha sotmés als propietaris de nínxols al pagament d'unes taxes que no s'han traduït en millores en la instal·lació. Ens tindran per a treballar per Borriana, però mai per a martiritzar a les famílies a base de pujades d'impostos que només es justifiquen perquè PSPV i Compromís desitgen cobrar més a final de mes”.


DON BIGG en concert | CORDA FLUIXA El bloc de Punt de Referència\nUs presentem una proposta cultural per al cap de setmana.\nSala Apolo (c. Nou de la Rambla, 111 de Barcelona). Dissabte 16 d’octubre, a les 21.30h\nPresentem per primera vegada a Catalunya, DON BIGG, l’autèntic revulsiu de l’escena musical magribina, dins el Festival de Músiques del Món de L’Auditori de Barcelona.\nDon Biggllueix la condició de pioner del rap marroquí. L’orgull de la seva identitat es reflecteix a totes les seves composicions, però no l’impideix exposar al mateix temps una vessant crítica i reivindicativa de significatiu pes polític i social. El seu primer àlbum, “Mgharba Tal Mout”, va suposar la primera gravació casawi que es va atrevir a tractar aquesta temàtica. A les seves cançons Don Bigg parla sense embuts de la repressió, l’atur, la corrupció i la censura i són milers els joves marroquins que s’identifiquen amb les seves lletres i que el consideren un portantveu dels seus pensaments. El rapper es felicita que la seva irrupció hagi servit per trencar una dinàmica d’autocensura que fins ara havia marcat el full de ruta a l’escena musical del Marroc i no amaga la seva satisfacció per l’èxit internacional que ha assolit el seu darrer treball, “Byad ou K7Al”. Així doncs, aquest àlbum ha estat considerat el quart millor del món en la categoria de hi hop i ha estat top de vendes mundials a Amazon.\nNo es té l’oportunitat cada dia de veure en acció a una de les noves estrelles planetàries de la música del moment.\n← Punt de Referència presenta la Carta de Mentoratge a Europa\nEl català i els nous ciutadans de Catalunya →


Recicla Cultura Virtual | Escola Pia Terrassa\nS’acosta la Diada de St Jordi i una vegada més l’Escola se suma al projecte d’Escola Pia de Catalunya “Recicla Cultura”. Enguany, per seguretat, no farem les tradicionals paradetes de llibres i roses. Per aquest motiu s’han pensat altres activitats per treballar a les aules, mantenint l’essència del projecte Recicla Cultura i posant cara a les realitats del nostre entorn. Aquestes activitats estan pensades dins el projecte d’escola i que des de fa anys portem a terme. Estem segurs que, ara més que mai, volem seguir mantenint vincles malgrat siguin virtuals o telematics.\nLa campanya Recicla Cultura, organitza accions i actes en favor dels programes d’acollida sociolingüística de la nostra institució. Participant es fa possible la integració a casa nostra de persones migrants gràcies a l’aprenentatge de la llengua.\nSi vols conèixer l’experiència en primera persona, reserva’t el proper 21 d’abril, de 19h a 20h. Ben aviat obrirem les inscripcions del webinar de Recicla Cultura .També pots col•laborar fent una aportació econòmica\nPer un St Jordi ben lluït!\nAquesta entrada va ser publicada a General i etiquetada Recicla Cultura, Sant Jordi.


El millor mètode per combatre la calor - Construccions Bernal Cambon S.L\nEl millor mètode per combatre la calor\nSens dubte una de les millors maneres de combatre la calor és estar sota l’ombra amb la brisa de la mar acariciant-te i amb la teva beguda preferida (digues-li Coca-Cola, Mojito, etc ..) refrescant-te la gola. Però com aquesta tècnica no la podem traslladar al nostre pis / casa, toca parlar dels mètodes més tradicionals per suportar i combatre la calor com ho són el ventilador, climatitzador i l’aire condicionat.\nEl ventilador com a objecte per combatre la calor\nEl més econòmic dels tres sistemes, però potser el més ineficient també. Si estàs en una zona de molta calor, aquest mètode segurament sigui insuficient per poder combatre la calor. Potser un ventilador al sostre pot ajudar a dissipar o dispersar la calor, o pots tenir algun de mòbil per tenir-lo tant a l’interior, com a l’exterior. I sens dubte, el consum és menor que altres aparells. La seva única funció és recircular l’aire de la sala, és a dir, no sentiràs una sensació de frescor, però per contra no té efectes secundaris en les vies respiratòries, ni danya el medi ambient.\nEl climatitzador com a objecte per combatre la calor\nEl climatitzador és un aparell que refresca l’ambient un cop ha filtrat l’aire a través d’un filtre humit. Amb aquest aparell notaràs molt més l’aire fred que no pas amb el ventilador, a més el seu consum sol ser com la meitat que un aire condicionat. És molt recomanable, per això, ventilar l’habitació i fer el manteniment que requereix l’aparell (per exemple: que tingui aigua sempre, neteja del dipòsit, etc …)\nLa contaminació és força baixa i el consum és semblant al ventilador. El problema de vegades està en que, un cop s’ha aconseguit el nivell màxim d’humitat, l’aparell no és capaç de crear més fred.\nL’aire condicionat com a objecte per combatre la calor\nFinalment, l’aire condicionat redueix la humitat que hi ha en l’ambient i d’aquesta manera aconsegueix produir aire fred i sec. A més es pot regular la temperatura, de manera que la sensació de frescor serà molt més gran que amb la resta d’aparells. És sens dubte el més eficient i el que et oferirà més confort, al mateix temps que combatrà la calor de manera extraordinària. Per contra, serà també el que major consum tingui (encara que s’estan creant aires condicionats realment eficients)\nSobre aquestes línies hem explicat breument les diferències dels diferents aparells per combatre la calor. Tot i així, si véns a Construccions Bernal, podrem assessorar-te millor perquè sàpigues quin és el millor mètode perquè a casa teva tinguis un sistema eficient i no perdis diners.\nEl millor mètode per combatre la calor2018-07-132018-07-13https://construccionsbernal.cat/wp-content/uploads/2019/03/bernal-cambon-logog.jpgConstruccions Bernal Cambon S.Lhttps://construccionsbernal.cat/wp-content/uploads/2018/07/combatir-calor.png200px200px\nL’importància de tenir un tipus de terra en cada habitacióBloc, Reformes\nRenova el teu apartament per revaloritzar-loBloc, Reformes


Vídeo xat Bilǝsuvar - Sales de vídeo xat en Azerbaidjan - Kangaroochat\nPàgina d'inici › Per país › Azerbaidjan › Vídeo xat bilǝsuvar\nVídeo xat bilǝsuvar Azerbaidjan\nAmb els anys, cada vegada és més difícil fer amics. El treball, la família, la llar ... Totes aquestes coses a fer pren molt de temps, el que fa molt difícil per a ells tenir temps de sobres per construir noves amistats. Si vols fer nous amics fàcil, l'accés a Vídeo xat Bilǝsuvar.\nÉs curiós saber que moltes persones entren a una sala de xat com Vídeo xat Bilǝsuvar, sense cap propòsit i sense esperar res es troben amb algú que canvia per complet les seves vides. Si vostè viu, treballa, anar de vacances o simplement visitar Bilǝsuvar, i que desitja conèixer gent nova allà, aquesta és la plataforma de xat ideal per trobar les persones més interessants d'aquest lloc.\nÉs una satisfacció poder oferir un dels millors i més divertida l'experiència de xat per als que volen conèixer gent nova de Bilǝsuvar, poseu amb 18182 habitants. A què estas esperant? L'accés a aquest moment a la sala de xat Vídeo xat Bilǝsuvar i ens diuen més endavant, si no ha estat una de les interaccions més divertits d'un xat en línia que vostè ha vist mai.\nVídeo xat Bilǝsuvar per ciutat important\nLi agradaria visitar Pushkino de nou? T'agrada la gent d'aquest lloc de 18182 habitants? A continuació, deixar d'esperar més i accedir a aquest moment per al xat, es pot trobar algú que li pot assessorar sobre els bells indrets de la ciutat que amb encant.\nVídeo xat Bilǝsuvar per província\n¿Vostè viu en Bilǝsuvar i estàs cansat de tractar de fer nous amics perquè no troba ningú que es connecta amb vostè? En aquest lloc especial de Azerbaidjan es pot trobar una gran quantitat de gent interessant. Només l'accés al xat i sorprendre amb la simpatia de la gent que es troba allà.\nLlista d'usuari al costat de Bilǝsuvar\naqsinsfef- (Situat a 135.69 km)\nhesenaliyev- (Situat a 135.69 km)\nemiliokrasava- (Situat a 135.69 km)\nbreker- (Situat a 135.69 km)\ncobi55- (Situat a 135.69 km)\nlezgin- (Situat a 135.69 km)\ncobi555- (Situat a 135.69 km)\nwaka- (Situat a 135.69 km)\nblackeyesboy- (Situat a 135.69 km)\nmusviqq- (Situat a 135.69 km)


Arxius de Paradís – Viatjar pel Món\nEl paradís existeix! Les illes Togean\n18 de març de 2016 per Viatjar pel món Deixa un comentari\nEl paradís existeix, i està a unes petites illes al costat de Sulawesi (Indonèsia). Però ningú va dir que fos fàcil arribar al paradís. No hi ha aeroport i s’hi arriba després de cinc hores en un ferry atrotinat i unes altres 6 hores prèvies de bus, des de Tentena. Però s’hi ha d’anar, perquè l’espectacle s’ho val.\nHi ha varies illes, i és difícil escollir a quina anar. Nosaltres vàrem anar a Pulau Kadidiri, i ens va encantar.\nNomés has d’entrar a l’aigua i allunyar-te deu metres de la sorra blanca de la platja per gaudir d’un corall meravellós, de peixos de vius colors envoltant-te i estrelles de mar agafades al corall. Fins i tot, si no tens ganes de ficar-te a l’aigua, pots contemplar-ho des de la passarel·la de l’embarcador. L’aigua és tan transparent que es veu el fons des de fora.\nSi us agrada fer snorkel, us poden portar amb barca fins a llocs més allunyats, on el fons marí és encara més impressionant. I si sou dels que feu submarinisme, us llogaran l’equip i us portaran als millors llocs per submergir-vos.\nNosaltres no fem submarinisme, però vàrem trobar una parella de catalans que s’hi dediquen de manera professional i ens van dir que era un dels millors llocs que havien vist al món.\nI ara una mica d’informació pràctica. Per allotjar-se hi ha tres opcions:\nEl Pondok Lestari és molt bàsic però són gent local molt amable i les excursions són les més econòmiques.\nEl Paradise Resort és el més gran, però els bungalows estan majoritàriament a la zona boscosa i si no us tanqueu molt bé dins de la mosquitera us arrisqueu a que les rates de bosc us vinguin a fer una visita per la nit. L’embarcador és una meravella i convida a passar-hi hores llegint o xerrant.\nEl Black Marlin és el millor de tots tres, però també el més car. Els bungalows en front de l’aigua són el lloc perfecte per passar uns dies. El propietari és un anglès de tracte molt desagradable, i l’staff són gent jove europea que estan encantats d’haver-se conegut a si mateixos. Però, tot i així, són la millor opció.\nUs preguntareu com sabem tantes coses, oi? Doncs resulta que vàrem tenir la mala sort que la nostra arribada va coincidir amb l’últim dia de Ramadan, i per tant, dia d’inici de vacances de molta gent a Indonèsia. Així que estava tot ple i vàrem dormir al Black Marlin i al Paradise, en funció de la disponibilitat que hi havia.\nTots tres allotjaments estan pràcticament enganxats, i tothom es mou d’un lloc a l’altra sense importar gaire on estàs allotjat. Nosaltres no ens vàrem allotjar al Pondok Lestari, però totes les excursions les vam fer amb ells. A l’illa no hi ha ni llum ni aigua potable. Per dutxar-se omplen uns dipòsits i quan obres l’aixeta al bany del bungalow surt aigua, però no acostuma a ser més de dues hores al dia. La llum funciona amb generadors i també està limitada en horari.\nNo hi ha cap restaurant, i a tots els allotjaments s’inclouen tots els àpats en el preu. El menjar és senzill. Amanides, pasta,… L’únic luxe, i que no és poc, és comprar una cervesa per beure-la davant el mar mentre es posa el Sol.\nSi el paradís existeix, segur que les illes Togean són una de les seves franquícies.


Quatre escoles tenen grups d’alumnes confinats - Calderí\nIniciActualitatQuatre escoles tenen grups d’alumnes confinats\nQuatre escoles tenen grups d’alumnes confinats\nFins a 96 persones es troben fent quarantena arran de casos positius en els grups que conviuen dins de les aules\nIMATGE | Fins a 88 alumnes de Caldes es troben ara mateix en quarantena arran de casos positius. A la imatge, una aula de l’Escola El Calderí, abans de l’esclat de la pandèmia, sense estudiants. > J. Serra\nSegons la darrera actualització d’ahir, dilluns 5 d’octubre, a l’entrada de la quarta setmana del nou curs escolar 2020-2021, quatre escoles de Caldes de Montbui compten amb grups d’alumnes confinats a partir del diagnòstic de casos positius dins de l’aula.\nEls centres educatius afectats són l’Escola Montbui, El Farell, El Calderí i l’Escola Pia, amb un total de 6 grups de convivència i 96 persones en quarantena arran de la detecció de 8 casos positius de la Covid-19 en el context escolar. Així ho especifica la nova web que ha habilitat el departament d’Educació de la Generalitat de Catalunya, des d’on es faciliten les dades actualitzades referents a la situació epidemiològica en què es troben tots els centres educatius del territori català.\nA l’Escola Montbui, centre des del qual es va confirmar el primer cas de confinament d’un grup d’alumnes a Caldes, hi ha set estudiants confinats a partir d’un cas positiu. A l’Escola El Farell, d’altra banda, són dos els grups d’alumnes confinats que ha afectat 37 persones de la comunitat del centre (33 alumnes, 3 docents i 1 persona externa a l’escola). En el cas de l’Escola El Calderí, en confinament des del dissabte 26 de setembre, el grup en quarantena està format per 15 persones, d’entre les quals hi ha 13 alumnes, un docent i un personal extern. L’últim centre educatiu afectat per la propagació de la pandèmia a Caldes ha estat l’Escola Pia, que actualment compte amb dos grups d’alumnes confinats a casa a partir de 4 casos positius acumulats, afectant un volum total de 37 persones (35 alumnes i 2 docents).\nMés enllà d’aquests sis grups bombolla ben delimitats, la resta de grups i de centres educatius de la vila es troben exempts de casos de la Covid-19 i, tal com també especifica el departament d’Educació, Caldes de Montbui manté tots els centres educatius en ple funcionament presencial.\nLA COVID I LES ESCOLES EN EL CONTEXT DE CATALUNYA\nDels més de 5.000 centres educatius dins del territori català, ara per ara només 3 estan confinats a causa de la Covid-19. Aquesta dada representa el 0,06% del total d’escoles i instituts de Catalunya. Dins la comarca, al Vallès Oriental consten 282 centres escolars, dels quals cap d’ells es troba completament en situació de confinament.\nLa xifra augmenta quan parlem de grups de convivència estables confinats arreu de Catalunya. Ahir, dilluns 5 d’octubre del 2020, ascendien a 1.302, amb 31.054 persones en quarantena. D’aquest total de persones confinades, 29.128 són alumnes, 1.651 són docents i 275 corresponen a personal extern. En termes de casos positius, motiu pel qual es confina el grup de convivència en el context escolar, actualment consten 3.360 casos acumulats, dels quals 3.000 corresponen a alumnes, 340 a docents i 20 a personal extern.\nIMATGE | Caldes de Montbui té tots els centres educatius en funcionament, al marge dels sis grups de convivència en quarantena.> GENCAT\nEVOLUCIÓ DE LA PANDÈMIA MÉS ENLLÀ DE LES AULES\nLa situació epidemiològica a Catalunya ha obligat recentment a aplicar la nova prohibició de trobades i reunions de més de 6 persones tant en l’àmbit públic o privat. En un context de canvi de temps i brots d’altres virus amb els que convivim cada tardor, les xifres de positius de la Covid-19 a Caldes de Montbui se situen actualment en 310 diagnosticats i 2.087 casos sospitosos. Aquestes xifres signifiquen un lleu increment de 14 nous positius respecte a fa 12 dies. D’altra banda, Caldes continua en risc alt de rebrot amb un índex d’iEPG 245,93. A Catalunya, la xifra acumulada de positius ascendeix a 172.887 persones.


Actualitat - Pàgina 3 - acicastello\nDimarts, 3.5.2016 19:30h\nTots amb el poble equatorià\nEl proppassat 16 d’abril, el poble equatorià patia un intens terratrèmol que arrasava per complet una de les zones amb més dificultats per a viure de tot Amèrica del Sud. Un sisme que va arribar a una magnitud de 7,8 a l’escala de Richter i que arrabassava la vida a poc menys de 700 persones i deixava sense casa multitud de famílies que campen ara com a desplaçats cercant un lloc on, almenys, poder sentir-se mínimament segurs. És per això que el proper 14 de maig s’organitzarà al nostre poble un Mercat Solidari per ajudar les víctimes de la tragèdia. Llegir més\nDilluns, 2.5.2016 20:15h\nRicard, Sanchis i Roberto es proclamen campions de la Lliga Professional de Raspall - Trofeu Diputació de València. RedactaVeu / Oliva El major nombre i soroll de seguidors dels rojos feia presagiar una partida molt complicada per a l'equip de Ricard. A més, la càrrega emocional per la darrera partida de Moro, també jugava a favor de l'equip que millor havia començat el joc: l'equip d’Ian. Al principi, per als blaus tot era tensió i poca soltesa en el joc. Però la salutació còmplice, braç en alt i mirada segura, dirigit a la tribuna on es trobava l’alcalde de Castelló i el president Morera, més que mai, venia a dir: “Les partides són com acaben, no com comencen. Llegir més\nDilluns, 2.5.2016 19:45h\nPilotaVeu / Oliva. Novament, el trinquet d’Oliva s’omplia per segona setmana consecutiva per presenciar, aquesta volta sí, la tercera i definitiva final del trofeu més prestigiós del Raspall per equips. Després d’una emotiva tercera i última presentació, els protagonistes eren aplaudits per les dues grans aficions que es desplaçaven fins al trinquet de la Safor vestits de roig i blau per acompanyar els seus equips i gaudir d’un dels millors espectacles de l’any. L’inici de la partida va ser trepidant, amb quinzes disputadíssims i on l’encert des del rest dels punters de l’equip roig va fer decantar el primer joc. Llegir més\nPrimer acte del nou projecte de l'Aplec de la Ribera\nEl nou projecte comarcal de l’Aplec de la Ribera triarà el seu logo en una jornada farcida de diverses activitats, el dissabte 30 d’abril, al C.S. La Sardinera de Castelló de la Ribera. La nova plataforma, formada per persones provinents d’assemblees populars, centres socials i associacions de les comarques del Xúquer, votarà en assemblea oberta el seu nou logotip entre un seguit de propostes enviades per dissenyadors compromesos. Les activitats que ens han preparat des de l’aplec per als veïns de la ribera del xúquer són: RUTA SENDERISTA “UN TERME EN VERS”, a les 10h, consta d’una passejada pel terme castelloner amb recitals en la natura de la mà de joves poetes de la comarca com Cristià Campos o Adrià Roses. Llegir més\nDilluns, 25.4.2016 16:45h\nDijous, 21.4.2016 11:15h\nDimecres, 13.4.2016 12:30h\nPilotaVeu / Castelló Comença el compte enrere per a la final de la XXIII Lliga de raspall-Diputació de València La sala de premsa de la Diputació de València va acollir dimarts de matí la presentació de la gran final de la XXIII Lliga Professional de Raspall i va comptar amb la presència dels 6 jugadors finalistes. L’acte va estar presidit per la diputada d’Esports i Igualtat, Isabel García, qui fou acompanyada pel director general de l’Esport, Josep Miquel Moya, pel president de la Federació de Pilota Valenciana (FPV), José Daniel Sanjuan, i pel representant de ValNet, Alfredo Hernando. Llegir més\nDimarts, 12.4.2016 16:45h\nMarta π / Modesto Serradel - Castelló / Fotos: Valerià Benetó El 20 de març va començar la primavera. I amb ella han vingut els canvis. Març ha sigut el mes més gelat des de desembre. La mitjana de les temperatures mínimes s’ha quedat en 7,1°C. I el dia 1 va ser el més fred, amb tan sols 1°C. Pel que fa a les màximes, la mitjana ha arribat als 20,3°C. Els dies més càlids foren el 26 i el 29, amb 27 i 27,5°C respectivament. La quantitat de pluges es considera normal per al mes de març, encara que s’han arreplegat quasi el doble que en tot l’hivern!!! A Castelló, durant el mes s’acumularen 58,7 l/m2, repartits en pocs dies. Llegir més\nDimecres, 30.3.2016 13:15h\nAclariments als pressupostos 2016 de Castelló\nDes de l’equip de govern de l’Ajuntament de Castelló, i en una mostra més de la transparència amb què volem executar la nostra acció de govern, volem fer uns aclariments que hem considerat necessaris sobre alguns capítols dels Pressupostos 2016. Els capítols a què fem referència han passat per una comissió informativa perquè tota la Corporació Municipal n’estiguera assabentada, i estan relacionats amb el personal treballador del nostre Ajuntament i l’augment en alguna de les partides reflectides en els esmentats pressupostos. Llegir més\nDimecres, 30.3.2016 11:30h\nUn any més torna el 25 d’abril al País Valencià i amb ell es torna a commemorar i recordar que fa 309 anys de la desfeta d’Almansa. El pròxim divendres 15 d’abril l’Assemblea de Joves de Castelló de la Ribera ha preparat una jornada completa, amb xarrada “1707, guerra i repressió al País Valencià”, de Carme Pérez Aparicio i concert de la Fera Ferotge. El saló d’actes de l’Obrera de Castelló (Ribera Alta) ha estat el lloc escollit per fer la xarrada a càrrec de la professora i catedràtica d’història moderna a la Universitat de València Carme Pérez Aparicio, que ens proporcionarà l’oportunitat d’aprendre i debatre al voltant de la Guerra de Successió, la pèrdua dels furs valencians i la repressió posterior, temes que són de la seua especialitat, a les 19 hores de la vesprada. Llegir més\nDimarts, 22.3.2016 17:15h\nLa bandera comunitària serà retirada del pal de la façana del consistori en senyal de rebuig al preacord entre la Unió Europea i Turquia sobre els refugiats. El Govern municipal protesta així pel que entén com una vulneració dels drets humans i de la Convenció de Ginebra i insta el Govern estatal i les autoritats europees a restablir l’asil diplomàtic. En una resolució adoptada hui per l’alcalde, es reitera la necessitat de garantir vies legals i segures d’entrada en la UE per a acabar amb les xarxes de tràfic de persones i a adoptar mesures urgents per a resoldre el drama humanitari que es viu en les fronteres europees. Llegir més\nDimarts, 22.3.2016 17:00h\nEl passat 12 i 13 de març, l’esport del mushing va tindre una important cita, “El Campionat d’Espanya de Mushing sobre neu” al Plà de Beret en la Vall d’Aran, organitzat per la Real Federación Española de Deportes de Invierno (RFEDI) i el Club Gos Àrtic. Jose Ramón Mascarós, musher (pilot) del Club Mushingfacil i veí de Castelló, va participar junt amb els seus gossos, Ratón i Kelly, sempre acompanyat de la handler (ajudant) Sara Alcover, en la categoria SP2 (trineu amb dos gossos). Llegir més\nDimarts, 22.3.2016 16:45h\nHui 22 de març a les 21.25h. a la plaça de l'ajuntament de Castelló minut de silenci per al suport i la solidaritat amb les víctimes dels atemptats a Brussel·les. L’Ajuntament de Castelló vol manifestar públicament el suport i la solidaritat amb les víctimes dels atemptats d’aquest matí a Brussel·les, amb les seues famílies i amb la societat belga en el seu conjunt, com també amb totes aquelles persones que moren diàriament arreu del món per causa de la intolerància i el terror; a més de condemnar frontalment els atacs i expressar, una vegada més, el rebuig frontal a la violència i el compromís amb els valors democràtics. Llegir més\nDilluns, 21.3.2016 13:00h\nEl proper dia 10 D´ABRIL a la nostra VIII CURSA I MARXA FONT AMARGA - LES SALINES a Vva. de Castellón en les 3 proves que com tots els anys tenim preparades per a vosaltres per a que pugueu gaudir d´un fantàstic dia d´autèntica muntanya al nostre paratge i que aprofitem aquest esdeveniment per a fer-lo vostre també. No dubteu en visitar la nostra nova web per informar-se i realitzar la vostra inscripció....vos esperem amb algunes modificacions al recorregut que segur que vos agradaran. Llegir més\nDilluns, 14.3.2016 17:45h\nLes falleres majors de Castelló Raquel i Aitana se sumen al crit contra la violència de gènere de la Diputació i hui, dilluns, han arreplegat les banderoles en el multitudinari acte que presidia Jorge Rodríguez en la plaça de Manises. La idea del nou equip de govern de la Diputació de convertir les Falles en “ambaixadores contra la violència de gènere”, com a exposat el president, Jorge Rodríguez, en l’entrega de les banderoles a les falleres majors de Castelló, ha sigut tot un èxit, superant àmpliament els millors registres de la Corporació quant a inscripcions per a rebre l'ajuda a les Falles. Llegir més\nDilluns, 14.3.2016 17:30h\nEl dijous 10 de març va tindre lloc una sessió de “Lectura dialògica” a l'institut, amb la participació d'alumnat de 6é dels col·legis “Severí Torres” i “9 d'octubre”, familiars i voluntaris del club de lesctura de l'I.E.S. “Vicente Gandia”. Es tracta d'una activitat més de les que formen part del Pla de Transició que hi ha establert entre aquestos centres per facilitar el pas i la integració de l'alumnat entre Primària i Secundària. Amb la guia del coordinador de l'esmentat club de lectura, el professor Josep Beltran, els participants van estar comentant i descobrint el missatge que es pot trobar entre línies, d'una Rondalla Valenciana. Llegir més\nLa Castellonera Bàrbara Campos campiona autonòmica en 200 estils\nLa nedadora local Bárbara Campos, actualment en el CN Xàtiva va resultar campiona autonòmica en 200 m estils en el passat autonòmic celebrat en la Nucia el cap de setmana del 5 i el 6 de març. L'atleta de Castelló va obtenir també el subcampionat en 200 i 400 metres lliures, i nomenada tercera millor nedadora de la comunitat. Bàrbara va ser una de les 8 representants per al campionat d'Espanya a la Comunitat valenciana celebrat en Oviedo durant el mes de gener, siguent la nedadora que més proves va disputar i integrant els 3 relleus per al campionat d'Espanya. Llegir més\nDivendres, 11.3.2016 12:30h\nEl passat dissabte 5 de març, a la pista d’atletisme "Luis Puig" de València, es va celebrar el Campionat Autonòmic Cadet de pista coberta. És una de les cites importants en la temporada de pista coberta, i per això durant la celebració de la mateixa podem trobar els millors atletes de tot el País Valencià, en un esdeveniment esportiu on es pot gaudir de l’anomenat “esport rei” amb tota la seua esplendor i puresa. Entre els participants, hi havia una representant castellonera, l’atleta Carla Tomàs Crespo, que actualment forma part del Club Atletisme Xàtiva. Llegir més\nDivendres, 11.3.2016 12:15h\n'Controla't, no falles’, campanya com a principal objectiu evitar l'abús de l'alcohol i drogues d’aquestes Falles a Castelló. Des de l’Alcaldia han posat en marxa una campanya per intentar reduir el consum d'alcohol i altres drogues durant les festes falleres. El missatge és ‘Controla't, no falles’ i fa referència al consum responsable i a l'autocontrol. Per primera vegada, l'Ajuntament de Castelló, la Unitat de Prevenció Comunitària de Conductes Addictives de la Ribera Alta - UPCCA i la Junta Local Fallera treballen conjuntament per promoure unes festes falleres marcades per la diversió i els hàbits de vida saludables. Llegir més\nL'Ajuntament de Castelló, a través de l’Alcalde Oscar Noguera, s'ha adherit a la campanya que ha posat en marxa el col·lectiu Lambda: ‘Cantem borinot el que no bote’. L'objectiu és eradicar els actes homòfobs de les festes populars, especialment de cara a les Falles 2016. Comunicat Lambda Un dels objectius principals és aconseguir la plena normalització de l’homosexualitat, la transsexualitat i la bisexualitat en la nostra societat i considerem que la millor manera per aconseguir-ho és “Unint forces, connectant lluites”, lema del nostre passat Congrés. Llegir més


El Poal commemora el centenari de la seva independència de Bellvís — Ajuntament del Poal\nEl Poal en xifres\nTelèfons Serveis Municipals i Farmàcia\nCommemoració Independència Bellvís\n9º / -5º\nEl Poal commemora el centenari de la seva independència de Bellvís https://poal.ddl.net/actualitat/noticies/el-poal-commemora-el-centenari-de-la-seva-independencia-de-bellvis https://poal.ddl.net/actualitat/noticies/el-poal-commemora-el-centenari-de-la-seva-independencia-de-bellvis/@@download/image/Independència del Poal (4).jpg\nUn vuit de març del 1920, l'Ajuntament del Poal celebrava el primer Ple com a ens local, havia aconseguit independitzar-se de Bellvís, municipi al qual pertanyia des de l'any 1788.\nAquest cap de setmana el Poal commemora aquest fet, que es va assolir gràcies a la intervenció del que va ser diputat per Balaguer, Felip Rodés, amb un seguit d'actes que tindran lloc a la plaça dels Desvalls, durant el dia, i que continuaran el diumenge 9 de maig.\nEl programa l'encetarà l'espectacle infantil "passem una estona?" de la companyia Nopatiskos teatre, a les 12 del migdia. L'acte central tindrà lloc a partir de les sis de la tarda, en el qual participaran l'alcalde del Poal i president del Consell Comarcal del Pla d'Urgell, Rafel Panadés, i l'alcalde de Bellvís, i president de la Diputació, Joan Talarn. La celebració també comptarà amb la participació de l'escriptor i president del Centre de Recerques del Pla d'Urgell Mascançà, Jaume Suau que farà una explicació històrica, i un recull d'anècdotes sobre l'esmentat procés d'independència.\nUn cop finalitzat l'acte institucional, tindrà lloc l'espectacle "Sonau, musichs, sonau" que representa balls i festa de la Catalunya del Barroc. El diumenge obrirà el programa un concert i ballada de sardanes que durà a terme la Cobla 11 de setembre. A les sis de la tarda, davant de l'edifici de Cal Castell la companyia de teatre L'Agropecuària Produccions Extensives representarà l'espectacle La Rambla de les Floristes. Es tracta de la representació dirigida per Emili Baldellou, de l'obra de Josep Maria de Segarra, ambientada en la Barcelona a les portes de l'esclat de la revolució de la Gloriosa del 1868.\nTots els actes se celebraran a l'aire lliure respectant les mesures de seguretat vigents per la COVID-19.\nPlaça Catalunya, 1, El Poal